Moterų bėgimas

Moterų bėgimas – kasmetinis Vilniuje vykstantis 5 kilometrų ilgio distancijos bėgimas, kuriame varžosi profesionalios sportininkės ir mėgėjos iš viso pasaulio. Jaunesni bėgikai (mergaitės ir berniukai) nuo 2 iki 12 metų turi galimybę bėgti vaikų bėgimo trasoje, kurios ilgis yra iki 300 metrų ilgio. Renginys įprastai organizuojamas birželio mėnesį, šeštadienį.  

Renginys vykdomas VšĮ „Tarptautinis maratonas“. Ši įstaiga taip pat organizuoja ir kitas sporto šventes – „Rimi Vilniaus maratoną“, „Trakų triatloną“, „Eurovaistinės Kalėdinį bėgimą“.  

 Istorija 

Pirmasis moterų bėgimas Vilniaus Vingio parke įvyko 2013 m. birželio 16 d. Pagrindiniai šio Moterų bėgimo įkūrimo tikslai buvo priminimas apie krūties vėžio savitikros ir profilaktikos svarbą kiekvienos moters gyvenime ir sveikos gyvensenos skatinimas. 2013 m. Dalyvės galėjo pasivaržyti atitinkamai 7 ir 3,5 kilometrų ilgio distancijose. Finišo liniją kirto 650 bėgikių. Pirmojo bėgimo nugalėtojomis tapo Lina Batulevičiūtė ir Bronė Lenkevičiūtė.

2014 m. distancijos kiek pasikeitė – dalyvės rinkosi tarp 6 ir 3 kilometro ilgio trasų. Nugalėtojomis tapo Rasa Drazdauskaitė ir Austėja Miežytė.

2017 m. du moterims skirti bėgimai susijungė (nuo 2013 m. vykęs „AVON“ ir „Nike“ organizuotas naktinis „Nike She Runs“) į vieną. Šiame atsinaujinusiame bėgime dalyvės turėjo įveikti kitokio (5 km) ilgio trasą startuodamos nuo Vilniaus Baltojo tilto.

2020 m. tradicinis bėgimas planuotas vykdyti birželio 13 dieną, tačiau dėl COVID-19 sukeltos sudėtingos situacijos šalyje buvo perkeltas į rugpjūčio 8 d. Kaip visuose kituose panašaus tipo sporto renginiuose dalyvių skaičius šiais metais ženkliai sumažėjo – pagrindinėje 5 kilometrų distancijoje finišavusių skaičius siekė 501 – beveik dvigubai mažiau negu 2018 metais.

2021 m. Moterų bėgimas vyks jau 9-ąjį kartą.

 Prizininkai 
MetaiRungtisPrizininkai1 vietaRezultatas2 vietaRezultatas3 vietaRezultatas20205 km Gitana Akmanavičiūtė0:18:34 Inga Cimarmanaitė0:19:09 Rūta Šimkūnaitė0:19:3420195 km Loreta Kančytė0:17:23 Evelina Miltenė0:18:04 Viktorija Varnagirytė0:18:1520185 km Gitana Akmanavičiūtė0:18:51 Kristina Mickuvienė0:19:32 Eglė Sakalaitė0:19:5120175 km Loreta Kančytė0:18:36 Gitana Akmanavičiūtė0:19:03 Agnė Krupinskaitė0:19:2120166 km Evelina Miltenė0:22:04 Rūta Šimkūnaitė0:24:59 Renata Siliuk0:26:033 km Agnė Krupinskaitė0:11:58 Neringa Norkutė0:12:29 Vaida Priedininkaitė0:12:5520156 km Rasa Drazdauskaitė0:22:46 Inga Mastianica0:22:59 Loreta Bliujienė0:23:133 km Evelina Uševaitė0:10:39 Migle Šaltenytė0:11:10 Brigita Virbalytė0:11:1420146 km Rasa Drazdauskaitė0:22:51 Lina Batulevičiūtė0:23:00 Nadežda Roždestvenskaja 0:24:003 km Austėja Miežytė0:11:00 Jurgita Levertavičiūtė0:11:25 Ignė Grigaitytė0:11:5920137 km Lina Batulevičiūtė0:29:04 Olga Ziuganova0:29:27 Loreta Bliujienė0:29:593.5 km Bronė Lenkevičiūtė0:13:42 Jurgita Levertavičiūtė0:13:46 Simona Janavičiūtė0:14:09

 Šaltiniai 

Kategorija:Vilniaus sportas
Kategorija:Plento bėgimo varžybos Lietuvoje